OpenLLM-France/wikimedia huggingface dataset:
# Imnos is tin Elevtherían

L'Imnos is tin Elevtherían (en grec modern: Ύμνος εις την Ελευθερίαν, katharévussa: Ὕμνος εἰς τὴν Ελευθερίαν, "Himne a la Llibertat") és l'himne nacional de Grècia des del 1865 i de Xipre des del 1966.

## Història

El poeta grec Dioníssios Solomós va escriure el poema el mes de maig de 1823 mentre es trobava a l'illa de Zacint, i es va imprimir un any després a Mesolongi. Barreja elements del romanticisme i del neoclassicisme. Es compon d'estrofes tetràstiques, en què s'alternen versos octosíl·labs i heptasíl·labs. El músic corfiota Nikólaos Màntzaros li va compondre el 1828 una melodia basada en ritmes populars i pensada per a un cor a quatre veus. Des d'aleshores es va tocar habitualment en festes nacionals, així com a les cases dels burgesos de Corfú, i arribà a considerar-se com a himne oficiós de l'Heptanès. Màntzaros va modificar la melodia originària en diverses ocasions, la 2a el 1837, la 3a entre 1839 i 1840, i la 4a el desembre de 1844, per a presentar-la al rei Otó I de Grècia.
Després del reconeixement oficial de Màntzaros, que va rebre la Creu de Plata de l'Orde del Salvador (juny de 1845) i de Solomós, que va rebre la Creu d'Or de la mateixa ordre el 1849, l'obra adquirí la consideració de peà, però no va adoptar-se oficialment durant el regnat d'Otó. El 1861, Màntzaros reformà l'obra, adaptant-la al ritme de les marxes militars a petició del ministre de Defensa.
Quan el rei Jordi I va visitar Corfú el 1865, va escoltar la versió per a orquestra de vent i li cridà tant l'atenció que, per reial decret, va decidir que fos tocada en tots els vaixells de l'armada grega, així com en vaixells estrangers durant recepcions oficials. És des d'aleshores es considera l'himne oficial de Grècia.
El poema Himne a la llibertat es compon de 158 estrofes tetràstiques. Les 24 primeres s'oficialitzaren com a himne nacional el 1865, però només les dues primeres es toquen sempre.

## Lletra

| Grec politònic (1823-1976) Σὲ γνωρίζω ἀπὸ τὴν κόψι τοῦ σπαθιοῦ τὴν τρομερή, σὲ γνωρίζω ἀπὸ τὴν ὄψι, ποῦ μὲ βία μετράει τὴν γῆ. Ἀπ’ τὰ κόκκαλα βγαλμένη τῶν Ἑλλήνων τὰ ἱερά, καὶ σὰν πρῶτα ἀνδρειωμένη, χαῖρε, ὢ χαῖρε, Ἐλευθεριά! | Grec monotònic (1976-present) Σε γνωρίζω από την κόψη του σπαθιού την τρομερή, σε γνωρίζω από την όψη, πού με βία μετράει τη γη. Απ' τα κόκκαλα βγαλμένη των Ελλήνων τα ιερά, και σαν πρώτα ανδρειωμένη, χαίρε ω, χαίρε Eλευθεριά! | Transcripció (1823-present) Se ğnorízo apó tin kópsi tu spathiú tin tromerí, se ğnorizo apò tin ópsi, pu me vía metrái ti gi. Ap' ta kókkala vgalméni ton Elínon ta ierá. ke san próta andrioméni, hére o hére eleftheriá. | Traducció literal Et conec pel tall tan temible de l'espasa, et conec per l'esguard que fulminant mesura la terra. Eixida dels ossos sagrats dels grecs, i poderosa com antany, salve, salve llibertat. |

## Referències

* ↑ «Ο εθνικός ύμνος «ελεύθερος» στο Διαδίκτυο» (en grec). To Pontiki, 21-11-2013. [Consulta: 18 octubre 2023].
* ↑ «National Anthem» (en anglès). Presidència de Xipre. Arxivat de l'original el 2011-08-13. [Consulta: 3 juny 2015].
# Temporada 1982-1983 del FC Barcelona (femení)
## Desenvolupament de la temporada

Les jugadores disputen la Lliga Catalana però no es disposen de totes les dades. També disputen la Copa Generalitat però tampoc no es disposen de dades.

## Jugadores i cos tècnic
### Plantilla 1982-83

La plantilla i el cos tècnic del primer equip per a l'actual temporada (manca informació) són els següents:
| N. | Pos. | Nac. | Jugador |
| — | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Lola Ginés |
| — | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Neus Gallofré |
| — | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Carme Suñé |
| — | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Maria Ángeles Navas Garcia |
| — | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Lucía Herrero Baldoví |
| — | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Carme Nóbrega |
| — | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Amada Pareja |
| N. | Pos. | Nac. | Jugador |
| — | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Francina Pubill |
| — | DEF | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Loli Rodríguez |
| — | MIG | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Vicenta Pubill |
| — | MIG | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Juani Escamilla |
| — | MIG | [[Fitxer:Flag of Andalucía.svg|23x15px|border |alt=Andalusia|link=Selecció de futbol d'Andalusia|{{#if:|]] | Encarnación Portillo Brea |
| — | DAV | [[Fitxer:Flag of Andalucía.svg|23x15px|border |alt=Andalusia|link=Selecció de futbol d'Andalusia|{{#if:|]] | Inmaculada Romero Mármol |
| — | DAV | [[Fitxer:Flag of Catalonia.svg|23x15px|border |alt=Catalunya|link=Selecció de futbol de Catalunya|{{#if:|]] | Emilia Ibáñez |

### Cos tècnic 1982-83

* Entrenador: Luis Vega

## Referències

* ↑ Tomás Belenguer, 2021, p. 93.
* ↑ Tomás Belenguer, 2021, p. 85-94.
# Reclinatori

Un reclinatori és un tipus de moble per agenollar-se i pregar pensat, sobretot, per a l'ús privat, tot i que es troba sovint a moltes esglésies del continent europeu. És una espècie de seient petit i baix de fusta ornamental equipat amb un passamà per a recolzar-se i una peça embuatada sobre la qual agenollar-se. Els reclinatoris més modestos tenen una base de boga coberta per un coixí i el recolzabraços de fusta. Els més rics tenen tant la part inferior com la superior encoixinada i entapissada de vellut. Alguns tenen la funció de cadires que es transformen en reclinatoris plegant el selló.
Sembla haver rebut el seu actual nom a partir del segle xvi.

## Referències

* Aquest article incorpora material de l'Enciclopèdia Britànica, 11a edició, que es troba en el domini públic.
# Rockwell Kent

Rockwell Kent (21 de juny de 1882 – 13 de març de 1971) va ser un pintor, estampador, il·lustrador, escriptor, mariner i viatjant estatunidenc.
Les seves pintures es van caracteritzar per representar diversos paisatges amb colors suaus.
Políticament actiu, va ser membre del Partit Socialista d'Amèrica i va recolzar diferents gremis d'obrers. Es va erigir com a opositor a la política nord-americana pel que fa a la Unió Soviètica durant la Guerra Freda, per la qual cosa va estar en la mira de Joseph McCarthy, i se li va revocar el seu passaport. El va recuperar quan va obtenir una sentència de la Cort Suprema que afirmava que això limitava els seus drets civils en tant no podia viatjar lliurement. Va rebre el Premi Lenin de la Pau i va especificar que donava l'import íntegre del premi a "tots els nens de Vietnam, tant del Nord com del Sud".

## Referències

* ↑ Lewis, Frederick. «Rockwell Kent», 01-01-2000. [Consulta: 5 novembre 2016].
* ↑ «Rockwell Kent's Historic Passport Case». Rockwell Kent in Winona: A Centennial Celebration. Winona State University and others. [Consulta: 17 desembre 2017].
# Roda de Ferris

* Aquest article tracta sobre la roda de fira original, de 1893 a Chicago. Si cerqueu el concepte de roda de fira, vegeu «roda de fira».
La roda de Ferris, (en anglès: Ferris Wheel), de vegades citada també com a la Chicago Wheel (roda de Chicago), fou una roda de fira que sobresortia com a element central de la World Columbian Exposition de Chicago de 1893.
Concebuda per rivalitzar en atractiu amb la Torre Eiffel (de 324 m.), creada per l'Exposició Universal de 1889 de París, la roda de Ferris fou l'atracció més destacada de l'Exposició Universal de 1893, amb una alçada de 80.4 metres. Fou desmantellada, i posteriorment tornada a muntar al barri del Lincoln Park a Chicago, el 1895. D'allà se'n va anar a muntar per tercer i darrere cop per l'Exposició Universal de Saint Louis de 1904. Fou finalment derruïda allà el 1906.
La roda de Ferris va entrar en la llengua anglesa com a apel·latiu genèric de rodes de fira.

## Referències

* 1 2 Anderson, Norman D. Ferris wheels : an illustrated history. Bowling Green, Ohio: Bowling Green State University Popular Press, 1992. ISBN 0-87972-531-1.
* ↑ Meehan, Patrick. «Chicago's Great Ferris Wheel of 1893». Hyde Park Historical Society, 2000. Arxivat de l'original el 2013-01-18. [Consulta: 14 febrer 2013].
* ↑ «The Kensington Canal, railways and related developments». Survey of London, 42, 1986, pàg. 322-338.
* ↑ «Bird's-Eye View of the World's Columbian Exposition, Chicago, 1893», 1893. [Consulta: 17 juliol 2013].

## Bibliografia

* Larson, Erik. The devil in the white city: murder, magic, and madness at the fair that changed America. Crown Publishers, 2003. ISBN 9780609608449.
# Roxen

* No s'ha de confondre amb Roxen (cantant).
Roxen és un llac al comptat d'Östergötland, al sud-est de Suècia, al nord de la ciutat de Linköping i a l'est del llac Vättern. Es troba a una altitud de 34 metres sobre el nivell del mar, amb una àrea de 95 km quadrats, una profunditat mitjana de 4,7 metres i un volum de 455,019.
L'identificador de llac del llac Roxen és el SE648779-150974
El llac Roxen rep aigua de Motala ström i el canal Göta que arriben dels llacs de Vättern i Vänern i dels rius Svartån i Stångån. A través de Norsholm el Motala ström segueix en direcció nord cap al llac Glan.
El llac Roxen és un lloc on es poden observar ocells, en especial a la zona oest del llac on hi ha les reserves naturals de Kungsbro i Svartåmynningen.

## Referències

* ↑ SMHIs databas Svenskt Vattenarkiv (SVAR)
* ↑ Informació sobre la reserva natural de Kungsbro Arxivat 2007-09-02 a Wayback Machine.
* ↑ Informació sobre la reserva natural de Svartåmynningen Arxivat 2007-09-02 a Wayback Machine.
# Roxbury (Vermont)

Roxbury és una població dels Estats Units a l'estat de Vermont. Segons el cens del 2000 tenia 576 habitants.

## Demografia

Segons el cens del 2000, Roxbury tenia 576 habitants, 227 habitatges, i 163 famílies. La densitat de població era de 5,3 habitants per km².
Dels 227 habitatges en un 30% hi vivien nens de menys de 18 anys, en un 63% hi vivien parelles casades, en un 5,7% dones solteres, i en un 27,8% no eren unitats familiars. En el 18,9% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,93.
Per edats la població es repartia de la següent manera: un 24% tenia menys de 18 anys, un 6,1% entre 18 i 24, un 29,5% entre 25 i 44, un 31,1% de 45 a 60 i un 9,4% 65 anys o més.
L'edat mediana era de 40 anys. Per cada 100 dones de 18 o més anys hi havia 99,1 homes.
La renda mediana per habitatge era de 43.438 $ i la renda mediana per família de 44.000 $. Els homes tenien una renda mediana de 26.833 $ mentre que les dones 25.750 $. La renda per capita de la població era de 16.880 $. Entorn del 10,1% de les famílies i el 9,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roxbury». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Roxbury». American Fact Finder. Oficina del Cens dels Estats Units, 12-01-2010.
# Sabrina (pel·lícula de 1954)

Sabrina és una pel·lícula estatunidenca dirigida per Billy Wilder, estrenada el 1954. Ha estat doblada al català.

## Argument

A la seva fastuosa residència de Long Island, els Larrabee, riquissims industrials, donen feina un nombrós servei al qual no atorguen, fora de les preguntes de servei, la menor atenció. Ara bé, la deliciosa filla del xofer, Sabrina Fairchild, està bojament enamorada de David, el fill terrible i voluble de la família, que ni tan sols es fixa en ella. Per curar-la alhora del seu amor impossible i donar-li un ofici, el seu pare envia Sabrina a estudiar la cuina a París.
A la seva tornada, dos anys més tard, Sabrina, transformada, causa sensació...

## Repartiment

* Audrey Hepburn: Sabrina Fairchild
* Humphrey Bogart: Linus Larrabee
* William Holden: David Larrabee
* Walter Hampden: Oliver Larrabee
* John Williams: Thomas Fairchild
* Martha Hyer: Elizabeth Tyson
* Joan Vohs: Gretchen Van Horn
* Marcel Dalio: Baron Saint-Fontanel
* Marcel Hillaire: El Professor
* Nella Walker: Maude Larrabee
* Francis X. Bushman: M. Tyson
* Ellen Corby: Miss McCardle
* Paul Harvey: Dr. Callaway (no surt als crèdits)

## Premis i nominacions
### Premis

* 1955: Oscar al millor vestuari per Edith Head
* 1955: Globus d'Or al millor guió per Billy Wilder, Samuel A. Taylor i Ernest Lehman

### Nominacions

* 1955: Oscar al millor director per Billy Wilder
* 1955: Oscar a la millor actriu per Audrey Hepburn
* 1955: Oscar al millor guió adaptat per Billy Wilder i Samuel A. Taylor
* 1955: Oscar a la millor fotografia per Charles Lang
* 1955: Oscar a la millor direcció artística per Hal Pereira, Walter H.Tyler i Sam Comer
* 1955: BAFTA a la millor actriu britànica per Audrey Hepburn
El 2002, la Biblioteca del Congrés estatunidenc ha inscrit la pel·lícula al National Film Registry.

## Vegeu també

* Sabrina (pel·lícula de 1995), remake d'aquesta mateixa pel·lícula.

## Referències

* ↑ «Sabrina». Ésadir.cat. [Consulta: 8 setembre 2022].
* ↑ «Sabrina» (en anglès). NYTimes.com. [Consulta: 8 setembre 2022].
# Río Negro (Uruguai)

El Río Negro (en català: Riu Negre) és un riu de l'Uruguai. És el curs fluvial més important de l'interior del país, amb una longitud de 750 quilòmetres i una superfície aproximada de 70.714 km². Neix al sud del Brasil, a la conca del riu Ibicuí (Nudo de Santa Tecla), afluent del riu Uruguai.
Travessa l'Uruguai d'est a oest, dividint el país entre nord i sud. És el límit natural d'alguns departaments uruguaians: Cerro Largo, Rivera, Tacuarembó, Durazno, Soriano i Río Negro, el qual rep el seu nom d'aquest riu. El punt més septentrional del Río Negro en territori uruguaià és la cuchilla d'Haedo, mentre que el punt més austral és la Cuchilla Grande (a l'Uruguai, una cuchilla és una cadena de turons). Entre les principals poblacions travessades pel Río Negro es troben Mercedes, la capital de Soriano; Paso de los Toros, a Tacuarembó; i San Gregorio de Polanco.

## Referències

* ↑ GRDC - El Río Negro - Estació: Palmar

## Enllaços externs

* Dades sobre Río Negro (anglès)
# Sadie Thompson

Sadie Thompson és una pel·lícula muda estatunidenca dirigida per Raoul Walsh, estrenada el 1928. Els intertítols han estat traduïts al català.

## Argument

A l'illa de Pago Pago, arriba una fumadora, bevedora i amant del jazz, la jove prostituta anomenada Sadie Thompson (Gloria Swanson), reclamant l'espera per pujar a un vaixell. Al mateix temps, arriben Mr. Davidson (Lionel Barrymore) i Mrs. Davidson (Blanche Friderici). Els personatges finalment es queden en el mateix hotel, on els Davidsons intenten ensenyar els nadius i Sadie entreté un grapat de mariners.

## Repartiment

* Gloria Swanson: Sadie Thompson
* Lionel Barrymore: Alfred Davidson
* Blanche Friderici: Sra. Alfred Davidson
* Charles Lane: Dr. Angus McPhail
* Florence Midgley: Sra. Angus McPhail
* James A. Marcus: Joe Horn
* Sophia Artega: Ameena
* Will Stanton: Quartermaster Bates
* Raoul Walsh: Sergent Timothy 'Tim' O'Hara

## Al voltant de la pel·lícula

* La pel·lícula va ser nominada en els Oscars dues vegades: per a la millor actriu (Gloria Swanson) i per a la millor fotografia (George Barnes).

## Referències

* ↑ «Sadie Thompson». Filmoteca de Catalunya. [Consulta: 29 setembre 2023].
# Sadie Benning

Sadie Benning (Wisconsin, EUA, 11 d'abril de 1973) és una persona no-binària dels Estats Units d'Amèrica que es dedica al videoart i a la música rock amb el grup Le Tigre.

## Biografia

Benning va realitzar el seu primer vídeo durant la dècada de 1990 mentre vivia a Milwaukee, Wisconsin, amb una càmera Fischer-Price Pixelvision. La majoria de les seves obres tracten les seves experiències intentant trobar feina i analitzen la seva orientació sexual com a lesbiana. El seu treball va ser inclòs dues vegades a la biennal del Museu Whitney de Nova York.
Anys després, va formar el grup de rock Le Tigre, juntament amb Kathleen Hanna i Johanna Fateman. En l'àmbit de la tradició del videoart, en la seva nissaga familiar el seu pare és el cineasta experimental James Benning.
# San Maurizio Canavese

San Maurizio Canavese és un comune (municipi) de la ciutat metropolitana de Torí, a la regió italiana del Piemont, situat a uns 15 quilòmetres al nord-oest de Torí. A 1 de gener de 2019 la seva població era de 10.314 habitants.
San Maurizio Canavese limita amb els següents municipis: San Carlo Canavese, San Francesco al Campo, Cirié, Leinì, Robassomero i Caselle Torinese.

## Història

A l'època pre-romana la zona estava habitada per tribus lígurs.
A l'edat mitjana, a partir del segle xiii, formava part de les terres del Marquesat de Montferrat.
Durant la unificació italiana, va ser, juntament amb Fenestrelle, un lloc per a l'empresonament de rebels de l'antic Regne de les Dues Sicílies.

## Llocs d'interès

* Església parroquial de San Maurizio Martire.
* Església de San Rocco.

## Referències

* ↑ «Resident population on 1st january» (en anglès). ISTAT. [Consulta: 9 abril 2020].
# San Mateo de Gállego

San Mateo de Gállego és un municipi d'Aragó situat a la província de Saragossa i enquadrat a la comarca de Saragossa. El 2023 tenia 3.439 habitants.

## Referències

* ↑ «Aragón (Spain): Municipalities in Provinces» (en anglès), 3 gener 2024. [Consulta: 28 gener 2024].
# Rías Altas

Les Rías Altas (en català: Ries Altes) és la denominació amb què es coneix la part septentrional del litoral de Galícia. En general es caracteritzen per la seva petita superfície i per l'elevada colmatació.

## Extensió

Incloent les anomenades Rías Medias (Costa da Morte i Arc Àrtabre) en aquest grup, les Rías Altas abastarien la part nord i nord-oest de la província de la Corunya i tota la costa de la província de Lugo, limitant amb Astúries a l'est i amb el cap Fisterra al sud-oest.
No obstant, en hidrografia es considera que el cap Ortegal marca el punt de separació entre les Rías Altas pròpiament dites i les Rías Medias.
En rigor, les Rías Altas són cinc:
* Ria d'Ortigueira
* Ria d'O Barqueiro
* Ria de Viveiro
* Ria de Foz
* Ria de Ribadeo

## Galería d'imatges

* Panoràmica de la ria de Ferrol, vista des de o Coto de Ancos.

## Referències

* ↑ «Rías Altas». Gran Enciclopèdia Catalana. Barcelona: Grup Enciclopèdia Catalana.
* ↑ "La ría de Santa Marta de Ortigueira pertany a les Rías Altas." Gran Enciclopedia Galega Silverio Cañada, def. de Ría, tomo 38, páx. 130, pé de foto.

## Vegeu també

* Rías Baixas
* Rías Medias
# Rías Baixas

Les Rías Baixas (en català: Ries Baixes) són una part de l'àrea costanera de Galícia. Ocupen la costa oest de la província de la Corunya i tota la costa de la província de Pontevedra, des del cap de Fisterra fins al Cap Silleiro. De nord a sud són:
* Ria de Corcubión
* Ria de Muros i Noia
* Ria d'Arousa
* Ria de Pontevedra
* Ria d'Aldán
* Ria de Vigo
* Ria de Baiona
Es caracteritzen per la seva mida, que és gran en relació a la resta de les ries gallegues (Rías Altas i Rías Medias). Són les més conegudes de Galícia a conseqüència del turisme. A les ries el ritme de les marees és molt més visible que en el mar obert.

## Referències

* ↑ «Rías Baixas». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Rías Altas
* Rías Medias

## Enllaços externs

* Pàgina web de turisme de les Rías Baixas (castellà)
# S/PDIF

S/PDIF (acrònim de Sony/Philips Digital Interface Format) és un tipus d'interconnexió d'àudio digital emprat en productes de consum com a sortida d'àudio i en curta distància. S/PDIF està basat en la normativa AES3 creada per l'organització AES (Advanced Encryption Standard) i l'EBU (Unió Europea de Radiodifusió). S/PDIF va ser estandarditzat com a IEC 60958 type II. Fou publicada el 1985 i ha estat revisada el 1992 i el 2003.

## Propietats

* El senyal d'àudio digital és transmès via cable coaxial amb connectors RCA o via fibra òptica amb connectors TOSLINK. (vegeu Fig.1)
* La norma S/PDIF és un protocol de capa física (PHY) i també capa d'enllaç de dades (MAC).
* Permet transportar 2 canals de so en format no comprimit PCM o format comprimit tals com còdec DTS definits en la norma IEC 61937.
* Distància màxima :10 metres.
* Resolució màxima : 20 bits (24 opcional).
* Freqüències de mostratge:
** 96 KHz: àudio professional.
** 48 KHz : DAT.
** 44,1 KHz : CD.

## Vegeu també

* AES (Advanced Encryption Standard).
* EBU (Unió Europea de Radiodifusió).
* Normativa AES3.
* Normativa IEC 60958.
* Bus d'àudio I2S
* Dolby Digital Plus

## Referències

* ↑ «What is S/PDIF (Sony/Philips Digital Interface)? - Definition from WhatIs.com» (en anglès). WhatIs.com, 23-03-2017.
* ↑ «Everything You Need to Know About the SPDIF Connection - Hardware Secrets» (en anglès). Hardware Secrets, 18-07-2011.
* ↑ «S/PDIF» (en anglès). /www.nutsvolts.com. [Consulta: 23 març 2017].
# Samir Shaker

Samir Shaker (àrab: سمير شاكر) (Bagdad, 28 de febrer de 1958) és un exfutbolista iraquià de la dècada de 1980.
Fou internacional amb la selecció de futbol de l'Iraq amb la qual participà a la Copa del Món de futbol de 1986.
Pel que fa a clubs, destacà a Al-Jaish, Salahaddin FC i Al-Rasheed Club.

## Referències

* ↑ «1986 FIFA World Cup Mexico». Arxivat de l'original el 2011-10-03. [Consulta: 14 setembre 2021].
* ↑ Hassanin Mubarak. «Player Database». iraqsport.com. Arxivat de l'original el 18 June 2001.
# SGD

SGD té els següents significats:
* Sistema de gestió documental, programa d'actuació per a la gestió documental
* Algorisme del gradient estocàstic (del seu nom en anglès Stochastic Gradient Descent), mètode d'optimització de funcions derivables
* SGD Dresden (del nom en alemany Sportgemeinschaft Dynamo Dresden), club de futbol de Dresden (Alemanya)
* Dòlar de Singapur, amb codi ISO 4217 SGD, moneda oficial de Singapur
Viccionari
# San José del Rincón (municipi)

San José del Rincón és un municipi de l'estat de Mèxic. San José del Rincón és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb el municipi de El Oro, al sud amb Villa de Allende, a l'oest amb Michoacán i a l'est amb San Felipe del Progreso.

## Vegeu també

* Municipis de l'estat de Mèxic

## Referències

* ↑ Monografia municipal de San José del Rincón Arxivat 2016-06-16 a Wayback Machine. (castellà)

## Enllaços externs

* Portal de l'estat de Mèxic (castellà)
# Saint-Amand (Pas de Calais)

Saint-Amand és un municipi francès situat al departament del Pas de Calais i a la regió dels Alts de França. L'any 2019 tenia 119 habitants.

## Demografia

El 2007 encara tenia 151 persones. Hi havia 56 famílies i 67 habitatges: 57 habitatges principals, dues segones residències i 8 desocupats. Tots els 67 habitatges eren cases. La població ha evolucionat segons el següent gràfic:

## Economia

El 2007 la població en edat de treballar era de 95 persones. Hi havia una empresa extractiva i una entitat de l'administració pública. L'any 2000 hi havia 8 explotacions agrícoles que conreaven un total de 640 hectàrees.

## Referències

* ↑ Logement, 1968-2007
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles